Video: Sekuriteitsvideo-opname van plaasaanvalDie video volg onderaan die berig. Waarskuwing: Die video onderaan die berig mag sensitiewe lesers ontstel. Charl Oberholzer, nasionale voorsitter van AfriForum Jeug, het intussen kommentaar gelewer op die reaksie wat die plaasaanval-video uitgelok het. Klik hier om sy artikel te lees. AfriForum het vandag beeldmateriaal van ’n plaasaanval by ’n blitskonferensie in Centurion aan die media beskikbaar gestel. Hierdie materiaal sal deel vorm van die voorlegging oor plaasmoorde wat AfriForum op 26 en 27 November by die Verenigde Nasies se Forum vir Minderheidsaangeleenthede in Geneve, Switzerland gaan indien. Hoewel die beeldmateriaal nie geweld bevat nie, sal dit sensitiewe kykers moontlik ontstel. Ernst Roets, AfriForum se adjunk uitvoerende hoof vertrek vandag na Europa en sal die voorlegging saam met Alana Bailey, mede-adjunk uitvoerende hoof behartig. Ian Cameron, AfriForum se hoof van gemeenskapsveiligheid, het gesê dat die polisie die publiek mislei wanneer hulle verklaar dat misdaad onder beheer is. “Hierdie video bevat die onaangename werklikheid. Dit raak gebiedend noodsaaklik dat die publiek meer pro-aktief optree deur by gemeenskapveiligheidsnetwerke in te skakel. Dit is AfriForum se grootste prioriteit wat veiligheid betref.” Lees ook: Video oor plaasaanval ís eg, sê AfriForum Duisende kyk video van plaasaanval